पाएं अपने शहर की ताज़ा ख़बरें और फ्री ई-पेपरडाउनलोड करें
राज्य के रेवेन्यू मंत्री गुरप्रीत कांगड़ के साथ बैठक के बाद रेवेन्यू अफसरों की हड़ताल 21 मई तक टाल दी गई है। पंजाब रेवेन्यू ऑफिसर्स एसोसिएशन ने इसकी घोषणा करते हुए कहा कि गुरुवार से तहसील में रजिस्ट्री, इंतकाल व सर्टिफिकेट का काम शुरू कर दिया जाएगा। इसके अलावा अफसर कोरोना ड्यूटी भी करेंगे। हालांकि फिलहाल कोर्ट वर्क नहीं किया जाएगा।
एसोसिएशन के प्रधान तहसीलदार गुरदेव सिंह धम ने बताया कि मंत्री से बैठक हुई थी। जिसमें कोरोना के मौजूदा हालातों के साथ फाइनेंशियल कमिश्नर रेवेन्यू (FCR) रवनीत कौर के कोरोना पॉजिटिव होने की वजह से इसे आगे टालने का फैसला लिया गया है। रेवेन्यू मंत्री ने चीफ सेक्रेटरी विनी महाजन व FCR रवनीत कौर से बातचीत के बाद समस्या के ठोस हल के लिए 21 मई को बैठक तय कर दी है। इस मौके सुखचरन सिंह चन्नी, मनिंदर सिद्धू, परमप्रीत सिंह गोराया, रविंदर बांसल, पुनीत बांसल, विनय बांसल, जसकरन सिंह बराड़, नवदीप सिंह आदि मौजूद थे।
इस मौके रेवेन्यू ऑफिसर्स एसोसिएशन ने हड़ताल में सहयोग देने के लिए पंजाब सिविल सर्विस अफसर एसोसिएशन, रेवेन्यू कानूनगो एसोसिएशन, रेवेन्यू पटवार यूनियन, पंजाब डिप्टी कमिश्नर ऑफिस इंप्लाइज यूनियन का भी धन्यवाद किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn